Koke Temür

Koke Temür (Mongolia: ᠬᠥᠬᠡᠲᠡᠮᠦᠷ, Köketemür, Хөхтөмөр; meninggal dunia 1375), ialah seorang jeneral Mongolia dan penjaga Khan Agung, Ayushiridara.Historical Dictionary of the Mongol World Empire, by Paul D. Buell, 2003. 

 Kehidupan awal 
Koke lahir di Asia Tengah dari keluarga Turko-Mongol. Ayahnya ialah orang Türk sedangkan ibunya merupakan saudara perempuan Chaghan Temür. Suatu hari, Koke yang masih muda ditawari untuk berkhidmat pada Dinasti Yuan. Dia ditempatkan bersama dengan Chaghan dan ketika enciknya terbunuh oleh Pemberontak Serban Merah, dia meneruskan enciknya dan dengan cepat menjadi salah satu panglima Mongolia.

 Berakhirnya pentadbiran Mongol di China 
Perang saudara di Yuan dan kemelut politik di antara Mongol berlaku. Bolad Temür, gabenor dari Datong mendukung Töghon Temür sebagai penguasa. Töghon merasa lebih berhak sebagai Maharaja kerana ibu Ayushiridara ialah orang Korea. Pertarungan berdarah berlaku pada 1365 di Dadu antara kedua faksi. Zhu Yuanzhang yang telah mentabalkan diri sebagai Raja, memanfaatkan kesempatan itu untuk menyerang wilayah-wilayah selatan.

Koke memimpin satu tentara yang berjumlah sangat besar untuk menghabisi Zhu, tetapi tentara infatri yang kebanyakan berasal daripada etnik Han beramai-ramai menyertai Zhu. Koke berusaha mendatangkan tentera lebih banyak dari Asia Tengah, tetapi bangsawan Mongol memberinya perintah untuk meninggalkan China pada 1368. Meski demikian, perang di antara kedua negara belum berakhir. 

 Mempertahankan Mongolia 

Dengan terbunuhnya Chen Youding, Panglima China yang masih setia pada keluarga diraja Chinggis, wilayah Yuan yang masih belum mahu menyerah pada Ming China hanya Yunnan dibawah pimpinan keturunan Tolui, Basalawarmi. Dia terus melawan meski tanpa dukungan dari Karakoram. Zhu Yuanzhang tidak mempedulikan mereka dan menaruh perhatian penuh untuk menghancurkan Mongolia.

Pada 1370, Toghon Temür sebagai Khan Agung maut dan digantikan oleh Ayushiridara. Koke masih berada di Gansu meski telah mendapat perintah untuk berundur ke Mongolia. Dia melakukan itu untuk mengumpulkan lebih banyak tentara dari Asia Tengah. Dia juga yakin Ming China pasti akan membalas dendam pada mereka.

 Perang Karakoram 1372 
Sebelumya, dalam penyerangan Ming ke atas Mongolia, anggota keluarga Koke ditawan oleh Li Wenzhong dan saudarinya dijadikan sebagai bahagian dari harem keluarganya. Zhu Yuangzhang berkirim surat kepada Koke, dia tidak menyentuh keluarganya. Asal panglima itu mahu tunduk kepadanya. Koke benar-benar merasa terhina, dipermalukan oleh orang yang berasal dari keturunan yang jauh lebih rendahan dari dirinya. Dia mengoyak kertas itu dan bersiap untuk memimpin perang dari Karakoram. 

Kedua panglima yang memimpin Mongolia ialah dirinya dan Manzi Karajang, seorang pemimpin Suku Merkit. Keturunan dari Kulhan. Koke menghadapi tentera Xu Da dan Lan Yu, sementara Manzi menghadapi Li Wenzhong. Pertarungan pertama berlaku di Sungai Kherle, kemudian Tentera Koke berundur ke Sungai Tuul. Xu Da dan Lan Yu dapat dengan sangat mudah mengalahkan Koke. Pintu ke ibunegara Mongolia terbuka lebar. 

Pertarungan besar berlaku di Karakoram, tentara China berjumlah sangat banyak. Tetapi sebenarnya dua pertempuran tadi ialah perangkap yang telah dia pasang. Pasukannya yang berada di Sungai Kherle dan Tuul menyerang Xu Da dan Lan Yu dari belakang. Tentera China juga tidak terbiasa dengan iklim Mongol, sedangkan bagi pasukan Mongolia ialah hal yang sebaliknya. Mereka sudah terbiasa berperang di dalam China. 

Xu Da dan Lan Yu berundur, Karakoram berjaya untuk bertahan, 20.000 tentera Ming dibunuh, tetapi Mongolia masih belum aman. Manzi terus berundur ke Sungai Ordos, Li yang sangat percaya diri akan kemenangannya, terus mengejarnya. Selepas menyebrangi sungai, tentera China dipanah selama tiga hari. Koke yang berada di Karakoram segera menolong Manzi. Tentera China dihempit dari dua sisi. Tetapi Li dengan pasukannya yang lebih besar masih dapat keluar dari bahaya.

 Kematian 

Selepas kemenangan besar di Karakoram menentang 3 panglima China, Manzi memperingatkannya untuk tidak menyerang ke China dan membuang kekuatan mereka, tetapi Ayushiridara menyuruhnya untuk menaklukan semula bekas wilayah Yuan. Koke menyerang ke Gansu, tetapi dia berundur kerana Xu Da. Koke berjaya menaklukan Shanxi pada 1374-1735, dan mengumpulkan kekuatan di sana. 

Koke maut pada 1375, selepas kempen ketenteraan di China bahagian tengah. Tentara Mongol berundur dari Shanxi. Hampir lima belas tahun kemudian, Ming menghancurkan Karakoram dan Mongolia bersurai menjadi banyak suku.
 Rujukan 

Kategori:Kematian 1375
Kategori:Tokoh Mongolia